Sefrou
<s>Sefrou (, berberski: Sfṛu) je grad od 79,887 stanovnika na sjeveru Maroka u Regiji Fès-Meknès.</s>

<s>Geografske karakteristike</s>

<s>Sefrou leži na obroncima Srednjeg Atlasa udaljen 22 kilometara jugoistočno od svog regionalnog administrativnog centra Fesa.</s><s>Kroz grad protiče i dijeli ga napola - Vadi Aggay (pritoka rijeke Sebou) koji na zapadnoj periferiji ima poznate slapove.</s>

<s>Historija</s>

<s>Sefrou je jedan od najstarijih gradova Maroka, kog je osnovao 806. drugi vladar iz Dinastije Idrisida - Idris II.</s>

<s>Bedemi njegove medine sa sedam vrata datiraju iz 18. vijeka.</s><s>Sefrou je bio važna usputna stanica na karavanskim trgovačkim putevima o čemu svjedoče brojni karavansaraji, pored toga razvio se i kao regionalni religijski centar sa brojnim džamijama i zavijama.</s><s>Svojom tolerancijom privukao je raznoliko stanovništvo kako berbersko, tako i arapsko, kao i brojne izbjeglice iz Andaluzije, među njima i Židove koji su podigli svoju mahalu - Mellah u centru medine.</s>

<s>Sefrou je status općine dobio za Francuske kolonijalne uprave 1917. a od 1991. je i administrativni centar vlastite 
provincije.</s>

<s>Privreda</s>

<s>Danas je Sefrou administrativno-zanatsko-trgovački centar poljoprivrednog kraja, kog zovu Vrt Maroka.</s><s>U Maroku je poznat po Festivalu trešanja i po proizvodima svojih zanatlija.</s>

<s>Pobratimski gradovi</s>

<s>Blotzheim, Francuska</s>

<s>Izvori</s>

<s>Vanjske veze</s>

<s>La ville de Sefrou</s>

<s>Gradovi u Maroku</s>

